แก๊งหลอกให้กู้เงินจ่ายภาษีระบาด
สรรพากรแจ้งเตือน ระวังมิจฉาชีพหลอกเรียกเก็บเงินมัดจำอ้างกรมสรรพากรให้กู้ยืมเงิน
13 ก.ย. 2555

สรรพากรแจ้งเตือน ระวังมิจฉาชีพหลอกเรียกเก็บเงินมัดจำอ้างกรมสรรพากรให้กู้ยืมเงิน
นางจิตรมณี สุวรรณพูล รองอธิบดี รักษาการในตำแหน่งที่ปรึกษาด้านพัฒนาฐานภาษีในฐานะโฆษกกรมสรรพากร เปิดเผยว่า กรมสรรพากรได้รับการร้องเรียนจากประชาชนว่ามีกลุ่มมิจฉาชีพได้แอบอ้างเป็นเจ้าหน้าที่กรมสรรพากร โดยอ้างว่ากรมสรรพากรมีนโยบายให้ผู้เสียภาษีกู้ยืมเงิน เป็นจำนวน 1-2 แสนบาท และได้เรียกเก็บเงินมัดจำเพื่อเป็นค่าเปิดรหัสกับทางกรม จำนวน 4,000 บาท แล้วจะนำเงินที่ขอกู้ดังกล่าวมาจ่ายให้ในวันถัดไป ทำให้ผู้ที่หลงเชื่อ ต้องสูญเสียเงินมัดจำดังกล่าวไปแล้ว
โฆษกกรมสรรพากร กล่าวเว่า กรมสรรพากร ไม่มีการให้กู้ยืมเงินแก่ประชาชนแต่อย่างใด ดังนั้น หากพบว่ามีผู้แอบอ้างที่มีพฤติกรรมดังกล่าว โปรดอย่าหลงเชื่อเป็นอันขาด